Neuvoston asetus (ETY) N:o 2930/86, annettu 22 päivänä syyskuuta 1986, kalastusalusten ominaisuuksista



Virallinen lehti nro L 274 , 25/09/1986 s. 0001 - 0002

Suomenk. erityispainos Alue 4 Nide 2 s. 0126

Ruotsink. erityispainos Alue 4 Nide 2 s. 0126



NEUVOSTON ASETUS (ETY) N:o 2930/86, annettu 22 päivänä syyskuuta 1986, kalastusalusten ominaisuuksista EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), sekä katsoo, että yhteisen kalastuspolitiikan yhteydessä viitataan kalastusalusten ominaisuuksiin, kuten pituuteen, leveyteen, vetoisuuteen, käyttöönottopäivään ja konetehoon, ammatin harjoittamisen edellytysten yhdenmukaistamiseksi on tärkeää käyttää kalastusalusten ominaisuuksien määrittämisessä samoja sääntöjä, annettujen määritelmien olisi mahdollisuuksien mukaan oltava jäsenvaltioissa nykyään sovellettavien alusten ominaisuuksien määritelmien kaltaisia; yhteisön toiminnan olisi tällä alueella tämän vuoksi perustuttava kansainvälisten erityisjärjestöjen jo tekemiin aloitteisiin, useat jäsenvaltiot ovat jo ratifioineet kansainvälisen merenkulkujärjestön (IMO) alaisuudessa laaditun kalastusalusten turvallisuutta koskevan Torremolinoksen kansainvälisen yleissopimuksen (1977), ja muiden jäsenvaltioiden olisi ratifioitava se suosituksen 80/907/ETY() mukaisesti, kaikki jäsenvaltiot Luxemburgin suurherttuakuntaa ja Portugalin tasavaltaa lukuun ottamatta ovat jo ratifioineet mainitun järjestön alaisuudessa Lontoossa vuonna 1969 laaditun kansainvälisen aluksenmittausyleissopimuksen, ja kansainvälinen standardointijärjestö on laatinut polttomoottoreita koskevat standardit, joita sovelletaan jo laajasti jäsenvaltioissa, ON ANTANUT TÄMÄN ASETUKSEN: 1 artikla Yleinen säännös Tässä asetuksessa säädettyjä kalastusalusten ominaisuuksien määritelmiä sovelletaan yhteisön kaikkiin kalataloutta koskeviin säädöksiin. 2 artikla Pituus 1. Aluksen pituudella tarkoitetaan suurinta pituutta, joka on keulan äärimmäisenä edessä olevasta pisteestä perän äärimmäisenä takana olevaan pisteeseen vedetyn suoran pituus. Tämän määritelmän mukaan: a) keulaan luetaan kuuluvaksi vedenpitävä runkorakenne, keulakoroke, keularanka ja keulaosan laidoitus, jos se on kiinnitetty, lukuun ottamatta kokkapuita ja suojakaiteita; b) perään luetaan kuuluvaksi vedenpitävä runkorakenne, häkkipalkki, peräkorokekansi, nuottakaituri ja laidoitus lukuun ottamatta suojakaiteita, pikkupuomia, koneistotilaa, peräsimiä ja ohjauslaitteistoa, sukellustikkaita ja -lavoja. Suurin pituus mitataan metreinä kahden desimaalin tarkkuudella. 2. Yhteisön säädöksissä perpendikkelien välinen pituus tarkoittaa keulaluotiviivan ja peräluotiviivan välistä etäisyyttä siten, kuin ne on määritelty kansainvälisessä kalastusalusten turvallisuutta koskevassa yleissopimuksessa. Perpendikkelien välinen pituus mitataan metreissä kahden desimaalin tarkkuudella. 3 artikla Leveys Aluksen leveydellä tarkoitetaan enimmäisleveyttä siten, kuin se on määritelty kansainvälisen aluksenmittausyleissopimuksen liitteessä I. Suurin leveys mitataan metreinä kahden desimaalin tarkkuudella. 4 artikla Vetoisuus 1. Aluksen vetoisuus vastaa bruttovetoisuutta sellaisena, kuin se on määritelty kansainvälisen aluksenmittausyleissopimuksen liitteessä I. 2. Yhteisön säädöksissä nettovetoisuus on edellä mainitussa liitteessä I annetun määritelmän mukainen. 5 artikla Koneteho 1. Koneteho vastaa kaikkien moottoreiden vauhtipyörien yhteensä tuottamaa jatkuvaa enimmäistehoa, jota voidaan käyttää aluksen käyttövoimana joko mekaanisesti, sähköisesti, hydraulisesti tai muulla tavalla. Jos moottorissa on sisäänrakennettu vaihteisto, teho mitataan vaihteiston ulostulolaipasta. Moottorikäyttöisten apulaitteistojen perusteella ei tehdä minkäänlaisia vähennyksiä. Koneteho ilmaistaan kilowatteina (kW). 2. Jatkuva koneteho määritellään kansainvälisen standardoimisjärjestön lokakuussa 1981 julkaistun kansainvälisen standardisuosituksen ISO 3046/1 toisessa painoksessa olevien vaatimusten mukaisesti. 3. Muutokset, jotka ovat tarpeen 2 kohdassa tarkoitettujen vaatimusten mukauttamiseksi teknologian kehitykseen, vahvistetaan noudattaen asetuksen (ETY) N:o 170/83() 14 artiklassa säädettyä menettelyä. 6 artikla Käyttöönottopäivä Käyttöönottopäivällä tarkoitetaan päivää, jolloin virallinen turvallisuuskirja on myönnetty ensimmäisen kerran. Jos virallista turvallisuuskirjaa ei ole myönnetty, käyttöönottopäivällä tarkoitetaan päivää, jolloin alus on merkitty ensimmäisen kerran viralliseen kalastusalusrekisteriin. Ennen tämän asetuksen voimaantulopäivää käyttöön otettujen kalastusalusten käyttöönottopäivällä tarkoitetaan kuitenkin päivää, jolloin alus on merkitty ensimmäisen kerran viralliseen kalastusalusrekisteriin. 7 artikla Loppusäännökset 1. Tämä asetus tulee voimaan kolmannen kuukauden ensimmäisenä päivänä siitä, kun se on julkaistu Euroopan yhteisöjen virallisessa lehdessä. 2. Ennen tämän asetuksen voimaantuloa käyttöön otettujen kalastusalusten ominaisuuksiin sovelletaan kuitenkin 2, 3, 4 ja 5 artiklaa vasta 18 päivästä heinäkuuta 1994 alkaen lukuun ottamatta tämän asetuksen voimaantulopäivän ja 18 päivän heinäkuuta 1994 välisenä aikana muutettujen alusten ominaisuuksia. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä syyskuuta 1986. Neuvoston puolesta Puheenjohtaja M. JOPLING () EYVL N:o C 356, 31.12.1985, s. 64 () EYVL N:o C 88, 14.4.1986, s. 103 () EYVL N:o L 259, 2.10.1980, s. 29 () EYVL N:o L 24, 27.1.1983, s. 1